Priručnik za VAIO Serije SVE1411/SVE1511/SVE1711

Referenca

# Informacije o sigurnosti

Podrobne informacije o sigurnosti potražite u isporučenom priručniku o sigurnosti.

## Računalo

- Ako čvrst predmet ili tekućinu ispustite na VAIO računalo, isključite računalo, odspojite kabel za napajanje i izvadite bateriju, ako se može izvaditi. Prije ponovnog uključivanja neka ga pregleda ovlašteni serviser.

- Upotrebljavajte samo navedene vanjske uređaje i kabele za spajanje.

- Male dijelove, kao što su "Memory Stick" i prilagodnik za "Memory Stick", čuvajte izvan dohvata djece. Postoji opasnost od njihova gutanja.

- Temperatura površine donje strane VAIO računala, strujnog prilagodnika i baterije može porasti zbog opterećenja procesora ili zbog električne struje koju stvara baterija dok se puni. To je uobičajeno i ne predstavlja kvar. Količina topline ovisi o vanjskim uređajima i korištenom softveru.

- Ako se VAIO računalo ili strujni prilagodnik izuzetno zagriju, isključite računalo, odspojite strujni prilagodnik, uklonite bateriju, ako se može ukloniti, a zatim se obratite ovlaštenom centru za servis/podršku tvrtke Sony.

## Izvor napajanja

- Na kabel za napajanje ne stavljajte teške predmete jer to može izazvati požar.

- Kada odspajate kabel za napajanje, primite ga za utikač. Nikad ne vucite kabel.

- Ne upotrebljavajte zarezane ili oštećene kabele za spajanje.

- Odspojite VAIO računalo iz strujne utičnice ako ga ne namjeravate upotrebljavati dulje razdoblje.

- Ako dulje vrijeme ne upotrebljavate VAIO računalo, izvadite bateriju iz računala kako se baterija ne bi oštetila.

## Slušalice

- Ne upotrebljavajte slušalice tijekom vožnje automobila, bicikla ili drugog motornog vozila. Možete uzrokovati prometnu nesreću, a u nekim je područjima to zabranjeno. Opasnost može predstavljati i glasno slušanje glazbe tijekom hodanja, osobito na križanjima.

- Ne upotrebljavajte slušalice na velikoj glasnoći. Stručnjaci za sluh savjetuju izbjegavanje trajnog i glasnog slušanja. Ako osjetite zvonjavu u ušima, smanjite glasnoću ili isključite slušalice.