Priručnik za VAIO Serije SVE1411/SVE1511/SVE1711

Zadatak

# Izrada sigurnosne kopije podataka kada se Windows ne može pokrenuti

Ako ne možete pokrenuti Windows, izradite sigurnosnu kopiju podataka programom VAIO Care Rescue.

## Spašavanje podataka

1. Pritisnite gumb ASSIST dok je VAIO računalo isključeno i pokrenut će se VAIO Care Rescue.

Savjet

- Ako se pojavi prozor s odabirom jezika za prikaz, odaberite željeni jezik i kliknite na OK.

1. Kliknite na Tools pa Rescue Data.

1. Slijedite upute na zaslonu računala.

Napomena

- Ako je VAIO računalo opremljeno USB utičnicom sa standardom USB 2.0 i za izradu sigurnosne kopije podataka upotrebljavate USB uređaj, USB uređaj priključite u tu utičnicu.

Savjet

- VAIO Care Rescue možete pokrenuti i pomoću medija za oporavak. [Pojedinosti]

- Ako odaberete Custom rescue, preporučuje se kao mjesto za spremanje spašenih datoteka odabrati vanjski tvrdi disk.

## Napomene o uporabi programa Rescue Data

- Pažljivo rukujte spašenim datotekama kako biste ih zaštitili od neovlaštena pristupa.

- Prije uporabe programa Rescue Data za izradu sigurnosne kopije i vraćanje podataka, onemogućite šifriranje tvrdog diska u sustavu Windows.
  Međutim, spašenim datotekama koje nisu šifrirane na ugrađenom uređaju za pohranu lako mogu pristupiti neovlašteni korisnici uporabom medija za oporavak i ovog softvera. Stoga nakon uporabe ovog softvera provjerite jeste li zadali lozinku za pokretanje ili lozinku za tvrdi disk, omogućili šifriranje tvrdog diska u sustavu Windows te jeste li medije za oporavak pohranili na sigurno mjesto kako biste spašene datoteke zaštitili od neovlaštena pristupa.

- Za vraćanje podataka zaštićenih autorskim pravima, kao što su glazbene datoteke organizirane u programima za reprodukciju digitalne multimedije, upotrebljavajte alate za izradu sigurnosne kopije koje je naveo softver koji ste upotrijebili za uvoz tih podataka. Sony ne jamči kompatibilnost za reprodukciju podataka koji nisu vraćeni navedenim alatom za izradu sigurnosne kopije.

- Uporaba programa Rescue Data ne jamči izradu sigurnosne kopije svih podataka na ugrađenom uređaju za pohranu.
  Sony ne preuzima nikakvu odgovornost za gubitak podataka proizašao iz uporabe sigurnosne kopije.

- Za napajanje VAIO računala tijekom ovog postupka upotrebljavajte kabel za napajanje ili strujni prilagodnik.

- Spašene datoteke mogu biti podijeljene u dvije ili više datoteka i spremljene na navedeno mjesto ili preimenovane, ovisno o odabranom mjestu. Za vraćanje spašenih datoteka upotrijebite VAIO Data Restore Tool. [Pojedinosti]

- Ako vanjski tvrdi disk ili pogon optičkog diska ne podržava USB vezu, morate instalirati upravljački program.

Povezane teme
O sigurnosnom kopiranju
O vrstama sigurnosnog kopiranja
Vraćanje podataka programom VAIO Data Restore Tool
Izrada točke vraćanja
Vraćanje datoteka sustava uporabom točke vraćanja ako se Windows ne može pokrenuti