Priručnik za VAIO Serije SVE1411/SVE1511/SVE1711

Referenca

# Postavljanje odgovarajuće radne okoline

Ova tema opisuje gdje je dobro, a gdje nije dobro smjestiti VAIO računalo te pruža ergonomske upute.

## Gdje smjestiti VAIO računalo

Kod smještanja VAIO računala osigurajte sljedeće:

- lak pristup izvoru napajanja i neophodnim utičnicama

- dovoljno prostora oko računala

- da je računalo smješteno na dovoljno široku ravnu površinu tako da tijekom rada možete biti okrenuti prema računalu

- da je računalo smješteno ispred mjesta gdje sjedite uspravno, a podlaktice mogu biti paralelne s podom.

## Gdje ne treba smjestiti VAIO računalo

Smještanje VAIO računala na neprikladno mjesto može uzrokovati kvar ili neispravan rad. Ne smještajte ga na mjestima koja su izložena:

- izravnoj sunčevoj svjetlosti

- izvorima magnetske sile i magnetiziranim predmetima

- izvorima topline, kao što su grijača tijela

- velikoj količini prašine

- velikoj vlažnosti

- slabom prozračivanju

Napomena

- Područje oko otvora za prozračivanje može se jako zagrijati tijekom rada VAIO računala. Ne dodirujte ta područja.

- Ne stavljajte nikakve predmete blizu otvora za prozračivanje jer mogu blokirati otvor.

Savjet

- VAIO računalo upotrebljava visokofrekventne radiosignale i može uzrokovati smetnje radijskog i televizijskog signala. Ako se to dogodi, premjestite računalo na odgovarajuću udaljenost od radioprijamnika i televizora.

## Informacije o ergonomiji

Kad god je to moguće, trebate uzeti u obzir sljedeće informacije o ergonomiji.

### Namještaj i držanje tijela

Sjedite u stolici s dobrim naslonom za leđa. Prilagodite visinu stolice tako da su stopala ravna na podu. Oslonac za noge omogućuje ugodniji rad.
Sjedite u opuštenom, uspravnom položaju i izbjegavajte pogrbljeno sjedenje ili naginjanje prema natrag.

### Kut gledanja računalnog zaslona

Naginjite zaslon dok ne pronađete najbolji položaj. Provjerite je li zaslon računala u razini ili malo ispod razine očiju kada sjedite ispred VAIO računala. Prilagodite i svjetlinu zaslona.
Naprezanje očiju i umor mišića možete smanjiti namještanjem nagiba i razine svjetline računalnog zaslona na dobar položaj.

### Osvjetljenje

Odaberite mjesto na kojem prozori i svjetlo ne blješte i ne reflektiraju se od računalnog zaslona. Upotrebljavajte neizravno osvjetljenje kako biste izbjegli osvijetljena mjesta na računalnom zaslonu. Prikladno osvjetljenje pruža ugodniji i učinkovitiji rad.
Napomena

- Dok namještate kut gledanja, ne primjenjujte preveliku silu kako se VAIO računalo ne bi oštetilo.

Savjet

- Isto se odnosi i na uporabu vanjskog zaslona.

## ﻿Napomene o rukovanju VAIO računalom

Imajte na umu sljedeće kako biste izbjegli neispravan rad ili kvar VAIO računala.

- VAIO računalo nježno položite na ravnu površinu kako ga ne biste udarili.

- Prije premještanja VAIO računala provjerite je li isključeno. Premještanje uključenog računala može uzrokovati neispravan rad tvrdog diska. Prije premještanja provjerite jeste li iz računala odspojili sve kabele.

- Nemojte ispustiti ili udariti VAIO računalo. Čak i manji udarac ili vibracija može uzrokovati neispravan rad tvrdog diska.

- Ne stavljajte VAIO računalo u nestabilan položaj.