Priručnik za VAIO Serije SVE1411/SVE1511/SVE1711

Zadatak

# Priključivanje televizora s HDMI utičnicom

Televizor s HDMI utičnicom možete spojiti na VAIO računalo HDMI kabelom (nije isporučen).
Više informacija o instalaciji i korištenju pročitajte u priručniku koji je isporučen s televizorom.

1. Kabel za napajanje televizora priključite u strujnu utičnicu.

1. Jedan kraj HDMI kabela priključite u HDMI utičnicu [Pojedinosti] na VAIO računalu, a drugi kraj u televizor.

1. Postavite ulazni signal televizora na vanjski signal.

Slika zaslona VAIO računala prikazuje se na televizoru.
Napomena

- Ako upotrebljavate upravljački program koji nije od tvrtke Sony, slika se neće prikazati i zvuk se neće čuti. Za ažuriranja uvijek upotrebljavajte upravljački program tvrtke Sony.

- Želite li čuti zvuk iz uređaja priključenog u HDMI utičnicu, morate promijeniti uređaj za reprodukciju zvuka. Podrobnije informacije potražite u odjeljku Promjena uređaja za reprodukciju zvuka. [Pojedinosti]

- Na VAIO računalu ne možete istodobno upotrebljavati HDMI utičnicu i utičnicu za monitor.

Savjet

- VAIO računalo usklađeno je s HDCP (High-bandwidth Digital Content Protection) standardom i može šifrirati kanal za prijenos digitalnih videosignala radi zaštite autorskih prava, što vam omogućuje gledanje raznih visokokvalitetnih sadržaja zaštićenih autorskim pravima.

Povezane teme
Odabir načina prikaza
Uporaba funkcije Više monitora
Promjena razlučivosti (veličine) slike zaslona
Promjena razlučivosti (veličine) slike zaslona na uređaju spojenom HDMI kabelom
Priključivanje vanjskog zaslona ili projektora