Priručnik za VAIO Serije SVE1411/SVE1511/SVE1711

Zadatak

# Umetanje/vađenje "Memory Stick" medija

"Memory Stick" možete upotrebljavati za spremanje podataka ili prijenos slika između digitalnog fotoaparata i VAIO računala. Slijedite ove korake za umetanje/vađenje "Memory Stick" medija.

## Umetanje "Memory Stick" medija

1. Pronađite utor za "Memory Stick".

1. Držite "Memory Stick" [Pojedinosti] sa strelicom usmjerenom prema utoru i pažljivo ga gurnite u utor dok ne sjedne na mjesto.

Sustav automatski prepoznaje "Memory Stick" i prikazuje sadržaj "Memory Stick" medija*. Ako se ništa ne pojavi na radnoj površini, kliknite na (Start) pa Računalo, a zatim dvaput kliknite ikonu "Memory Stick"*.
* Slovo pogona za utor za "Memory Stick", npr. "E:", ovisi o konfiguraciji sustava VAIO računala.
Napomena

- Nakon što "Memory Stick" umetnete u utor u prozoru Računalo pojavit će se ikona "Memory Stick".

- Ako se "Memory Stick" ne može lako umetnuti, pažljivo ga izvadite i provjerite umećete li ga u ispravnom smjeru. "Memory Stick" držite tako da strelica pokazuje u ispravnom smjeru dok ga umećete u utor. Ako "Memory Stick" medij ne možete lako umetnuti u utor, nemojte ga siliti kako biste izbjegli oštećenje VAIO računala ili medija.

Savjet

- Kod prvog umetanja "Memory Stick" medija u utor, možda će se zatražiti instalacija upravljačkog programa. Ako se to zatraži, za instaliranje softvera slijedite upute na zaslonu.

## Vađenje "Memory Stick" medija

1. Pronađite utor za "Memory Stick".

1. Provjerite je li žaruljica pokazivača pristupa medijima ugašena.

1. Gurnite "Memory Stick" prema VAIO računalu i otpustite.

1. Izvucite "Memory Stick" iz utora.

Napomena

- Ne vadite "Memory Stick" iz utora dok žaruljica pokazivača pristupa medijima svijetli. Ako to učinite, može doći do gubitka podataka. Učitavanje velike količine podataka može potrajati, stoga prije vađenja "Memory Stick" medija pripazite je li žaruljica pokazivača ugašena.

- Nježno izvadite "Memory Stick" ili može nenadano iskočiti.

Povezane teme
O "Memory Stick" mediju
Kompatibilni "Memory Stick"
Formatiranje "Memory Stick" medija
Napomene o uporabi "Memory Stick" medija