Priručnik za VAIO Serije SVE1411/SVE1511/SVE1711

Zadatak

# Uporaba stanja mirovanja

U stanju mirovanja svi se nepotrebni uređaji u VAIO računalu isključuju, ali neki ostaju uključeni kako bi održali stanje računala, uključujući podatke s kojima radite. Stanje mirovanja korisno je, primjerice, kada želite uzeti kratki odmor.
Prema zadanim postavkama stanja mirovanja, Rapid Wake je omogućen, a stanje računala sprema se na ugrađeni uređaj za pohranu.

## Aktiviranje stanja mirovanja

1. Kliknite na (Start), (strelica) pored gumba Isključi računalo pa Spavaj.

Žaruljica pokazivača napajanja gasi se kada VAIO računalo prelazi u stanje mirovanja.
Savjet

- Prema zadanim postavkama VAIO računalo automatski prelazi u stanje mirovanja nakon 30 minuta neaktivnosti ako je računalo priključeno u strujnu utičnicu.

- Dolje navedene radnje također aktiviraju stanje mirovanja u VAIO računalu.

- Pritisnite gumb (uklj./isklj.) (sa zadanim postavkama).
  Ako gumb (uklj./isklj.) držite pritisnutim dulje od četiri sekunde, VAIO računalo automatski će se isključiti. To će izbrisati sve nespremljene podatke.

- Zatvorite poklopac LCD zaslona i ne upotrebljavajte računalo nekoliko sekundi.

## Povratak u uobičajeno stanje

1. Pritisnite gumb (uklj./isklj.).

Napomena

- Prema zadanim postavkama, VAIO računalo automatski prelazi u stanje hibernacije kada u bateriji ostane vrlo malo energije. Međutim, ovisno o trenutačno pokrenutom softveru i priključenim uređajima, Windows možda neće dopustiti prekid tih zadataka što može uzrokovati da prijelaz u stanje hibernacije ne uspije. Ako se to dogodi i baterija se isprazni, računalo će se isključiti što može uzrokovati gubitak nespremljenih podataka.
  Ako računalo radi na energiju baterije, često spremajte podatke.

- Prije premještanja VAIO računala provjerite je li žaruljica pokazivača napajanja ugašena kako biste izbjegli udarac ili vibracije koje mogu oštetiti tvrdi disk.

Savjet

- Ako gumb (uklj./isklj.) držite pritisnut dulje od četiri sekunde, VAIO računalo automatski će se isključiti. To će izbrisati sve nespremljene podatke.

- VAIO računalo možete vratiti iz stanja mirovanja otvaranjem poklopca LCD zaslona. Za promjenu radnje kada otvorite poklopac promijenite postavke za Lid Action Settings u odjeljku Power Management programa VAIO Control Center.

Povezane teme
Napomene o uporabi izvora napajanja
Napomene o stanju mirovanja
Produljenje trajanja baterije
Promjena postavki funkcije Rapid Wake (stanje mirovanja)