Priručnik za VAIO Serije SVE1411/SVE1511/SVE1711

Zadatak

# Pokretanje bežične komunikacije

Programom VAIO Smart Network možete uspostaviti bežičnu vezu između VAIO računala i pristupne točke (nije isporučena). Prije uporabe bežične mreže provjerite je li pristupna točka uključena te radi li.
Za ispravno korištenje pročitajte upute u odjeljku Prije korištenja bežične mreže. [Pojedinosti]

1. Kliknite na (Start), Svi programi pa VAIO Smart Network ili kliknite na (ikona VAIO Smart Network) u području obavješćivanja.

1. Provjerite je li svaki preklopnik pored mogućnosti Wireless Functions i Wireless LAN postavljen na On.

Ako je postavljen na Off, kliknite i promijenite na On.
Savjet

- Provjerite je li žaruljica pokazivača WIRELESS [Pojedinosti] upaljena.

- Funkciju Wi-Fi Direct možete koristiti ako je Wi-Fi Direct prikazan u prozoru VAIO Smart Network. Više informacija pogledajte u datoteci pomoći isporučenoj uz VAIO Smart Network.

1. U prozoru VAIO Smart Network odaberite način koji odgovara bežičnoj mreži koju upotrebljavate.

Više informacija o radu pogledajte u datoteci pomoći isporučenoj uz VAIO Smart Network.

1. Kliknite na ili (ikona mreže) u području obavješćivanja.

1. Odaberite željenu pristupnu točku i kliknite na Poveži.

Nakon uspostave veze u polju odabrane pristupne točke pojavljuje se status Povezano.
Ako ne možete naći željenu pristupnu točku, kliknite na (Osvježi).
Ako se prikaže prozor za unos sigurnosnog ključa [Pojedinosti], unesite sigurnosni ključ i kliknite na U redu. Pripazite na veličinu slova u sigurnosnom ključu.
Napomena

- Na modelima opremljenim tehnologijom IEEE 802.11a/b/g/n, kod kojih je omogućena samo bežična funkcija koja radi u pojasu 2,4 GHz, VAIO računalo se neće moći spojiti na bežičnu pristupnu točku koja radi u pojasu 5 GHz. Također, ako je omogućena samo bežična funkcija koja radi u pojasu 5 GHz, računalo se ne može spajati na bežičnu pristupnu točku koja radi u pojasu 2,4 GHz.
  Kod modela opremljenih tehnologijom IEEE 802.11b/g/n, kada je onemogućena bežična LAN funkcija koja radi u pojasu 2,4 GHz, računalo se ne može spojiti na pristupnu točku. Također, računalo se ne može spojiti na bežičnu pristupnu točku koja radi u pojasu 5 GHz.

- Potrebno je neko vrijeme za pronalazak i povezivanje s bežičnom pristupnom točkom prije početka komunikacije bežičnom mrežom.

Savjet

- Kada jednom povežete VAIO računalo s pristupnom točkom unošenjem sigurnosnog ključa, pristupna točka će biti zabilježena na računalu. Kod kasnijih povezivanja s pristupnom točkom nije potrebno ponovo unositi sigurnosni ključ.

## Provjera statusa povezanosti s bežičnom mrežom

Prijeđite pokazivačem miša preko ili (ikona mreže) u području obavješćivanja i provjerite status veze s bežičnom mrežom, kao što je pristupna točka s kojom je trenutačno povezano VAIO računalo.
Povezane teme
O standardima bežične mreže
Prije korištenja bežične mreže
Prekid bežične komunikacije
Napomene o korištenju bežične mreže
O sigurnosnom ključu za bežičnu mrežu