Priručnik za VAIO Serije SVE1411/SVE1511/SVE1711

Zadatak

# Dodavanje i uklanjanje memorijskih modula

Ako želite povećati brzinu računala i poboljšati performanse pri istodobnom radu s više programa, povećajte količinu memorije ugradnjom dodatnih memorijskih modula.
Prije nadogradnje memorije računala pogledajte Napomene o dodavanju i uklanjanju memorijskih modula.[Pojedinosti]
Ako memorijske module ugrađujete u dva ili više utora, omogućen je dvokanalni način rada kako bi se povećala brzina.
Vrsta modula i količina ugrađene memorije u računalu razlikuju se prema modelu.

1. Isključite VAIO računalo i vanjske uređaje, odspojite kabel za napajanje i sve ostale kabele i uklonite bateriju.

1. Pričekajte dok se VAIO računalo ne ohladi.

Unutarnji dijelovi VAIO računala mogu biti vrući odmah nakon isključivanja. Pazite da se ne opečete dok rukujete VAIO računalom u tom stanju.

1. Položite čistu krpu na vodoravnu, ravnu površinu pa na nju položite VAIO računalo kako je prikazano na donjoj slici. Vijke uklonite križnim odvijačem kako biste otvorili poklopac odjeljka za memorijski modul.

Položaji vijaka označeni su strelicama na donjoj slici.
Na nekim se modelima za poklopac odjeljka za memorijski modul upotrebljavaju neispadajući vijci koji se ne mogu odvojiti od poklopca.
Oblik i položaj poklopca odjeljka za memorijske module ovisi o modelu. Položaj potražite na donjoj strani VAIO računala.

1. Dodirnite vanjski metalni predmet kako biste uklonili statički elektricitet.

Ne dodirujte metalne dijelove u VAIO računalu.

1. Ako nema slobodnog utora, uklonite trenutačno ugrađeni memorijski modul. Povucite zasune u smjeru strelica kako bi modul iskočio pod kutom (1), zatim izvucite modul u smjeru strelice (2).

1. Izvadite novi memorijski modul iz antistatičke vrećice.

1. Memorijski modul držite za rubove i uvucite ga u utor za memorijski modul s priključnicama usmjerenim prema dolje istodobno poravnavajući ureze na modulu s malim izbočinama u utoru.

1. Držite memorijski modul za rubove i gurnite ga dok ne sjedne na mjesto kako je prikazano na slici.

Zasuni na obje strane utora moraju sjesti na mjesto kako bi učvrstili modul. Ne dodirujte elektroničke dijelove (crne komponente) na memorijskom modulu.

1. Vratite poklopac odjeljka za memorijski modul i učvrstite ga vijcima koje ste uklonili u 3. koraku.

1. Ugradite bateriju i spojite sve kabele i vanjske uređaje koje ste uklonili u 1. koraku, a zatim uključite računalo.

1. Provjerite je li se količina memorije u sustavu ispravno promijenila. [Pojedinosti]

Ako je količina memorije koju sustav prikazuje ispravna, ugradnja memorijskog modula je uspjela.
Povezane teme
Napomene o dodavanju i uklanjanju memorijskih modula