Priručnik za VAIO Serije SVE1411/SVE1511/SVE1711

Referenca

# Napomene o LCD zaslonu

Pročitajte sljedeće mjere predostrožnosti za ispravnu uporabu LCD zaslona.

- LCD zaslon proizveden je uporabom tehnologije visoke preciznosti. Ipak, unatoč tome moguće je da ćete vidjeti sitne crne točke i/ili svijetle točke (crvene, plave ili zelene) koje se trajno pojavljuju na LCD zaslonu. To je uobičajena posljedica postupka proizvodnje i ne upućuje na neispravan rad.

- Nemojte grebati površinu LCD zaslona ili ga pritiskati. To može uzrokovati oštećenje.

- Ne pritišćite poklopac LCD zaslona dok je zatvoren jer bi poklopac mogao ogrebati LCD zaslon ili ga oštetiti.

- LCD zaslon mogao bi se tijekom rada zagrijati. To je uobičajeno i ne predstavlja kvar.

- Nemojte ostavljati LCD zaslon okrenut prema suncu. To može oštetiti LCD zaslon. Kada VAIO računalo upotrebljavate blizu prozora, zaštitite ga od izravne sunčeve svjetlosti.

- Ne pritišćite LCD zaslon ili njegove rubove kod otvaranja zaslona ili podizanja VAIO računala. LCD zaslon je osjetljiv na pritisak i dodatna opterećenja te bi pritisak mogao oštetiti zaslon ili prouzročiti kvar. Kod otvaranja računala, osnovu računala pridržite jednom rukom, a drugom nježno podignite LCD zaslon. Kod nošenja računala s otvorenim poklopcem, računalo držite objema rukama.

- Uporaba VAIO računala na niskim temperaturama može uzrokovati prikaz zaostale slike na LCD zaslonu. To ne upućuje na neispravan rad. Kad se računalo vrati na uobičajenu temperaturu, zaslon će se vratiti u uobičajeno stanje.

- Zaostala slika može se pojaviti na LCD zaslonu ako se ista slika prikazuje na zaslonu tijekom dužeg razdoblja. Nakon nekog vremena zaostala će slika nestati. Za sprječavanje zaostalih slika možete upotrebljavati čuvar zaslona.