Priručnik za VAIO Serije SVE1411/SVE1511/SVE1711

Referenca

# Napomene o uporabi SD memorijskih kartica

Prije uporabe SD memorijske kartice pročitajte sljedeće mjere predostrožnosti za ispravan rad.

- SD memorijsku karticu čuvajte izvan dohvata djece. Postoji opasnost od gutanja.

- Priključke SD memorijske kartice ne dirajte prstima ili metalnim predmetima.

- SD memorijska kartica sadrži osjetljive elektroničke dijelove. Nemojte je udarati, savijati ili ispustiti.

- Ne rastavljajte i ne preinačujte SD memorijsku karticu.

- Nemojte smočiti SD memorijsku karticu.

- Ne upotrebljavajte je i ne pohranjujte na mjestima koja su izložena:

- visokim temperaturama, kao što je automobil parkiran na suncu

- izravnoj sunčevoj svjetlosti

- velikoj vlažnosti ili korozivnim tvarima

- velikoj količini prašine

- Upotrebljavajte SD memorijsku karticu i prilagodnike koji su usklađeni sa standardima koje podržava VAIO računalo. Nekompatibilne kartice i prilagodnici mogu se zaglaviti u utoru uzrokujući oštećenje računala.

- Podatke ne možete zapisivati na SD memorijsku karticu koja je zaštićena od pisanja.

- Preporučuje se izrada sigurnosne kopije važnih podataka.

- Pohranjeni se podaci mogu izgubiti ili oštetiti ako:

- izvadite SD memorijsku karticu ili isključite VAIO računalo dok žaruljica pokazivača pristupa medijima gori

- upotrebljavate SD memorijsku karticu na mjestu sa statičkim elektricitetom ili električnim šumom što je može oštetiti.

- SD memorijsku karticu nosite u kućištu kako biste izbjegli statički elektricitet.

- Ako SD memorijsku karticu upotrebljavate u uređaju koji nije računalo, kao što je digitalni fotoaparat ili prijenosni audiouređaj, formatirajte (inicijalizirajte) je u tom uređaju.
  Neki uređaji ne podržavaju datotečni format računala i prikazuju poruku koja preporučuje formatiranje SD memorijske kartice. U tom slučaju najprije kopirajte podatke s SD memorijske kartice u VAIO računalo, a zatim SD memorijsku karticu formatirajte u uređaju. Svi će se podaci na SD memorijskoj kartici izbrisati prilikom formatiranja.
  Više informacija potražite u priručniku isporučenom uz uređaj.

- Ne umećite strane predmete u utor za SD memorijsku karticu.

- Utor za SD memorijsku karticu može se upotrebljavati za čitanje/pisanje samo podržanih memorijskih kartica i ne može se upotrebljavati u druge svrhe.

- SD memorijske kartice (do 2 GB), SDHC memorijske kartice (do 32 GB) i SDXC memorijske kartice (do 64 GB), dostupno od siječnja 2012., provjerene su i ustanovljeno je da su kompatibilne s VAIO računalom. Međutim, ne jamči se da će sve SD memorijske kartice, SDHC memorijske kartice ili SDXC memorijske kartice biti kompatibilne s računalom.

- Utor za SD memorijsku karticu na VAIO računalu ne podržava značajku SD memorijske kartice, SDHC memorijske kartice i SDXC memorijske kartice za zaštitu autorskih prava.

- Ne pokušavajte umetnuti druge vrste memorijskih kartica ili prilagodnika za memorijsku karticu u utor za memorijsku karticu. Nekompatibilne memorijske kartice i prilagodnici za memorijske kartice mogu se zaglaviti u utoru uzrokujući oštećenje VAIO računala.

- Neke vrste SD memorijskih kartica, primjerice one sa značajkom UHS (Ultra High Speed – vrlo brzi prijenos podataka), mogu se jako zagrijati zbog stalnog pristupa memorijskim karticama. U tom slučaju pričekajte kratko prije vađenja memorijske kartice dok se ne ohladi.

Povezane teme
Umetanje/vađenje SD memorijske kartice