Priručnik za VAIO Serije SVE1411/SVE1511/SVE1711

Zadatak

# Postavljanje/promjena lozinke za pokretanje

Uporabom BIOS funkcije možete postaviti lozinku za pokretanje (lozinka za uključivanje) VAIO računala. Kod uključivanja računala pojavit će se zahtjev za unosom lozinke za pokretanje nakon prikaza logotipa VAIO.
Postoje dvije vrste lozinke. Najprije zadajte lozinku za računalo.

- Lozinka za računalo (za administratore):
  korisnicima s administratorskim pravima omogućuje promjenu svih postavki na zaslonu BIOS-a i pokretanje VAIO računala.

- Lozinka za korisnika (za korisnike bez administratorskih prava):
  standardnim korisnicima omogućuje promjenu nekih postavki BIOS-a i pokretanje VAIO računala. Želite li postaviti lozinku za korisnika, najprije morate postaviti lozinku za računalo.

1. Uključite VAIO računalo i pritišćite tipku F2 dok logotip VAIO ne nestane.

Upišite lozinku ako je već postavljena. Ako namjeravate promijeniti trenutačnu lozinku, upišite lozinku koju želite promijeniti. (Primjerice, upišite lozinku za računalo ako želite promijeniti lozinku za računalo.)
Prikazuje se zaslon BIOS-a. Ako se zaslon ne pojavi, pokrenite računalo i pokušajte ponovo.

1. Pritisnite tipku ili kako biste odabrali karticu Security, odaberite Set Machine Password ili Set User Password, a zatim pritisnite tipku Enter.

Pojavit će se zaslon za unos lozinke.

1. Upišite lozinku i pritisnite tipku Enter.

Za promjenu lozinke najprije upišite trenutačnu lozinku, a onda novu. Lozinka može sadržavati do 32 slovnobrojčana znaka (uključujući praznine) i osjetljiva je na VELIKA/mala slova.

1. Pritisnite tipku ili za odabir mogućnosti Password when Power On, pritisnite tipku Enter i odaberite Enabled.

1. Pritisnite tipku ili i odaberite karticu Exit, odaberite Exit Setup, a zatim pritisnite tipku Enter.

1. Na upit za potvrdu pritisnite tipku Enter.

Napomena

- Lozinku zapišite kako je ne biste zaboravili.

- Ako zaboravite lozinku, ne možete pokrenuti VAIO računalo.

- Lozinku za korisnika možete poništiti na zaslonu BIOS-a tako da upišete lozinku za računalo.

- Ako zaboravite lozinku za računalo, lozinku mora poništiti ovlašteni centar za servis/podršku tvrtke Sony. (Poništavanje lozinke se naplaćuje.)

Povezane teme
Uklanjanje lozinke za pokretanje
Izrada/promjena/uklanjanje lozinke za Windows
Što učiniti ako zaboravite lozinku za pokretanje VAIO računala?