Priručnik za VAIO Serije SVE1411/SVE1511/SVE1711

Referenca

# Napomene o korištenju bežične mreže

Prije uporabe bežične mreže pročitajte sljedeće mjere predostrožnosti za ispravan rad.

- U nekim zemljama ili regijama uporaba proizvoda za bežično povezivanje može biti ograničena lokalnim propisima.

- Uređaji za bežično povezivanje rade u frekvencijskom pojasu od 2,4 GHz koji upotrebljava mnogo uređaja. Uređaji za bežično povezivanje upotrebljavaju tehnologiju za smanjenje radiosmetnji koje dolaze od drugih uređaja u istom pojasu. Međutim, radiosmetnje ipak mogu uzrokovati nižu brzinu komunikacije, smanjenje dosega komunikacije te onemogućiti komunikaciju.

- Ako su na VAIO računalu omogućene i funkcija BLUETOOTH i bežična mreža koja radi u pojasu 2,4 GHz, moguće su smetnje koje mogu prouzročiti sporiju komunikaciju i druge poteškoće.

- Za komuniciranje bežičnom vezom dok ste u pokretu potrebno je sklopiti ugovor s davateljem usluga bežične mreže.

- Ako je VAIO računalo opremljeno standardom IEEE 802.11a/b/g/n, uporaba funkcije bežične mreže koja radi u pojasu 5 GHz zakonski zabranjena je na otvorenom prostoru.

- Brzina i doseg komunikacije razlikuju se ovisno o sljedećim uvjetima:

- udaljenost između uređaja

- postojanje prepreka između uređaja

- konfiguracija uređaja

- uvjeti u okolini koji mogu utjecati na radiosignale

- okolina (uključujući materijal od kojeg su izrađeni zidovi, itd.)

- upotrijebljeni softver
  Komunikacija se u ovisnosti o stanju okoline može prekinuti.

- Brzina prijenosa podataka navedena u specifikacijama teorijski je maksimum i možda ne predstavlja stvarnu brzinu prijenosa podataka.

- Stvarna brzina komunikacije možda nije jednaka onoj prikazanoj na VAIO računalu.

- Bežične mreže u frekvencijskom pojasu 2,4 GHz i bežične mreže u frekvencijskom pojasu 5 GHz ne mogu međusobno komunicirati.

- Na brzinu prijenosa podataka IEEE 802.11g i IEEE 802.11n (2,4 GHz) uređaja mogu utjecati smetnje kada se upotrebljavaju s IEEE 802.11b uređajem. Također, standardi IEEE 802.11g i IEEE 802.11n automatski smanjuju brzinu prijenosa kako bi održali kompatibilnost s IEEE 802.11b proizvodom. Brzinu prijenosa moguće je obnoviti promjenom postavki kanala pristupne točke.

- Standardi IEEE 802.11a i IEEE 802.11n nisu dostupni na ad-hoc mrežama.

- Za trenutni prekid bežične komunikacije isključite VAIO računalo.

- WLAN standard uključuje sljedeće načine šifriranja: Wired Equivalent Privacy (WEP), to je sigurnosni protokol, Wi-Fi Protected Access 2 (WPA2) i Wi-Fi Protected Access (WPA). WPA2 i WPA specifikacije standarda, koje su zajednički izradili IEEE i Wi-Fi Alliance, temelje se na međusobno nadopunjujućim sigurnosnim poboljšanjima koja povećavaju razinu zaštite podataka i pristupa za postojeće Wi-Fi mreže. WPA je unaprijed kompatibilna sa specifikacijama standarda IEEE 802.11i. Upotrebljava unaprijeđeno šifriranje podataka Temporal Key Integrity Protocol (TKIP) kao i provjeru autentičnosti korisnika uporabom protokola 802.1X i Extensible Authentication Protocol (EAP). Šifriranje podataka štiti ranjivu bežičnu vezu između klijenta i pristupne točke. Osim toga, postoje drugi uobičajeni mrežni sigurnosni mehanizmi koji osiguravaju privatnost, kao što su: zaštita lozinkom, sveobuhvatno šifriranje, virtualne privatne mreže i provjera autentičnosti. WPA2, druga generacija protokola WPA, pruža jaču zaštitu podataka i provjeru pristupa mreži i dizajnirana je za osiguravanje uređaja svih 802.11 standarda, uključujući standarde 802.11b, 802.11a, 802.11g, i 802.11n, višepojasne i one koji podržavaju više načina rada. Uz to, temeljem potvrđenog standarda IEEE 802.11i, WPA2 pruža sigurnost na razini one koju upotrebljava vlada primjenjujući AES algoritme šifriranja usklađene sa standardom FIPS 140-2 Nacionalnog instituta za standarde i tehnologiju (NIST) te provjeru autentičnosti temeljenu na standardu 802.1X. WPA2 je unatrag je kompatibilna sa standardom WPA.

Povezane teme
O standardima bežične mreže
Prije korištenja bežične mreže
Pokretanje bežične komunikacije
Prekid bežične komunikacije
O uporabi funkcije BLUETOOTH(R)<modeli opremljeni BLUETOOTH tehnologijom>