Priručnik za VAIO Serije SVE1411/SVE1511/SVE1711

Zadatak

# Izrada medija za oporavak

Slijedite donje upute za izradu medija za oporavak.

## Izrada medija za oporavak

Savjet

- Kao medije za oporavak možete upotrebljavati optičke diskove i USB memoriju. Ipak se preporučuje uporaba DVD-R ili BD-R medija jer s USB memorijskog pogona možete nehotično izbrisati podatke.
  Vrste medija koje VAIO računalo podržava ovise o kupljenom modelu.

- Vrste medija koje može upotrijebiti za medije za oporavak su DVD-R/BD-R/DVD+R/DVD+R DL/DVD-R DL/DVD+RW/DVD-RW/BD-RE/BD-R DL/BD-RE DL.
  Vrste medija koje VAIO računalo podržava, broj potrebnih diskova te kapacitet USB memorije bit će prikazani tijekom postupka izrade medija za oporavak.

1. Povežite VAIO računalo na Internet, preuzmite i instalirajte najnovija ažuriranja programom VAIO Update.

1. Kliknite na (Start), Svi programi, a zatim na VAIO Care.

Ako se pojavi prozor Kontrola korisničkih računa, kliknite na Da.
Savjet

- Ako ste trenutačno u VAIO računalo prijavljeni kao običan korisnik, možda će se zatražiti unos imena i lozinke administratora.

1. Kliknite na Advanced Tools, Restore and recovery pa Create Recovery Media.

1. Pažljivo pročitajte upute na zaslonu pa kliknite na Next.

1. Slijedite upute na zaslonu računala.

Napomena

- Do prikaza trenutačnog stanja postupka može proteći neko vrijeme.

- Ne izbacujte i ne odspajajte medij dok se mediji za oporavak izrađuju jer zbog toga postupak neće uspjeti.

- Medije za oporavak držite na sigurnom mjestu.

## Napomene o izradi medija za oporavak

- Mediji za oporavak izrađeni su isključivo za VAIO računalo na kojem su izrađeni.

- Medije za oporavak izradite čim VAIO računalo bude spremno za uporabu. U sljedećim slučajevima nećete moći oporaviti računalo iz područja za oporavak već ćete trebati medije za oporavak:

- izmijenili ste područje za oporavak softverom dizajniranim za mijenjanje podataka

- instalirali ste operacijski sustav različit od operacijskog sustava predinstaliranog u računalo

- ugrađeni uređaj za pohranu formatirali ste bez programa VAIO Care Rescue.

- Ne dirajte i ne prljajte površinu diskova. Otisci prstiju ili prašina na površini mogu uzrokovati pogreške čitanja/pisanja.

- Ovisno o kupljenom modelu, možda ćete medije za oporavak moći izraditi samo uporabom DVD-R diskova jer bi na ostalim diskovima bilo premalo diskovnog prostora.

- Ako kao medij za pohranu upotrebljavate USB memoriju, najprije pročitajte datoteku pomoći isporučenu s programom VAIO Care.

Povezane teme
O oporavku
Oporavak iz područja za oporavak
Oporavak pomoću medija za oporavak
Napomene o oporavku