Priručnik za VAIO Serije SVE1411/SVE1511/SVE1711

Referenca

# Čišćenje VAIO računala/LCD zaslona

Prije čišćenja VAIO računala pročitajte sljedeće mjere predostrožnosti o ispravnom postupku čišćenja.

## Čišćenje VAIO računala

- Prije čišćenja isključite VAIO računalo, odspojite strujni prilagodnik i izvadite bateriju.

- Za brisanje prašine s VAIO računala upotrebljavajte meku, suhu krpu.

- Za čišćenje VAIO računala upotrebljavajte samo meku, suhu krpu. Ako je računalo jako zaprljano, dahom zamaglite površinu računala i obrišite prljavštinu ili očistite blago navlaženom krpom, a preostalu vlagu obrišite suhom krpom.

- Ne upotrebljavajte otapala kao što su benzin, aceton, alkohol, razrjeđivač ili sredstva za čišćenje jer mogu oštetiti površinu i oblogu VAIO računala.

- Upotrebljavajte komprimirani zrak za uklanjanje prašine s preciznih uređaja kako biste ispuhali prašinu i ostatke ispod tipaka. Ne uklanjajte tipke s tipkovnice.
  Ne upotrebljavajte usisavač jer može uzrokovati neispravan rad.

## Čišćenje LCD zaslona

- Za čišćenje VAIO računala upotrebljavajte samo meku, suhu krpu. Ako je LCD zaslon jako zaprljan, dahom zamaglite površinu LCD zaslona i obrišite prljavštinu ili ga očistite blago navlaženom krpom, a preostalu vlagu obrišite suhom krpom.

- Ne upotrebljavajte otapala kao što su benzin, aceton, alkohol, razrjeđivač ili sredstva za čišćenje jer mogu oštetiti LCD zaslon.