Priručnik za VAIO Serije SVE1411/SVE1511/SVE1711

Zadatak

# Umetanje/vađenje SD memorijske kartice

VAIO računalo opremljeno je utorom za SD memorijske kartice. Taj utor možete upotrebljavati za prijenos podataka između digitalnih fotoaparata, digitalnih kamera, reproduktora glazbe te drugih audio/videouređaja.
Utor za SD memorijske kartice na računalu može primiti sljedeće vrste memorijskih kartica:

- SD memorijsku karticu

- SDHC memorijsku karticu

- SDXC memorijsku karticu

## Umetanje SD memorijske kartice

1. Pronađite utor za SD memorijsku karticu.

1. Držite SD memorijsku karticu sa strelicom usmjerenom prema utoru i pažljivo je gurnite u utor dok ne sjedne na mjesto.

Nakon što karticu umetnete u utor u prozoru Računalo pojavit će se ikona SD memorijske kartice.
Napomena

- Pripazite da SD memorijsku karticu ne umetnete u krivom smjeru. Ako je prisilno umećete u utor pogrešno okrenutu, utor se može oštetiti. Više informacija potražite u priručniku isporučenom s SD memorijskom karticom.

- Ikona SD memorijske kartice neće se pojaviti u prozoru Računalo dok karticu ne umetnete u utor.

Savjet

- Kod prvog umetanja SD memorijske kartice u utor, možda će se zatražiti instalacija upravljačkog programa. Ako se to zatraži, za instaliranje softvera slijedite upute na zaslonu.

- Dok se podaci čitaju sa ili zapisuju na SD memorijsku karticu, žaruljica pokazivača pristupa medijima svijetli.

## Vađenje SD memorijske kartice

1. Pronađite utor za SD memorijsku karticu.

1. Provjerite je li žaruljica pokazivača pristupa medijima ugašena.

1. Gurnite SD memorijsku karticu prema VAIO računalu i otpustite.

1. Izvucite SD memorijsku karticu iz utora.

Povezane teme
Napomene o uporabi SD memorijskih kartica