Priručnik za VAIO Serije SVE1411/SVE1511/SVE1711

Referenca

# Uporaba dodirne pločice

Povlačenjem prsta po dodirnoj pločici možete pomicati pokazivač na zaslonu računala.
Postavite pokazivač na željenu stavku ili objekt, pritisnite zonu lijevog gumba ili zonu desnog gumba kako biste izvršili različite naredbe ili prikazali izbornike.

1. Zona lijevog gumba

1. Zona desnog gumba

Savjet

- Oblik dodirne pločice ovisi o kupljenom modelu.

### Klik

Pokazivač postavite na željenu stavku ili objekt i jedanput pritisnite zonu lijevog gumba.
Možete i jednom dodirnuti dodirnu pločicu.

### Dvoklik

Postavite pokazivač na željenu stavku ili objekt i dvaput brzo pritisnite zonu lijevog gumba.
Možete i dvaput brzo dodirnuti dodirnu pločicu.

### Klik desnim gumbom

Pokazivač postavite na željenu stavku ili objekt i jedanput pritisnite zonu desnog gumba.
Ovisno o položaju pokazivača, mogu se prikazati razni izbornici prečaci.

### Povlačenje

Pokazivač postavite na željenu stavku ili objekt, jednom pritisnite zonu lijevog gumba, a zatim, držeći zonu pritisnutu, povlačite prst po dodirnoj pločici.
Možete i dvaput brzo dodirnuti dodirnu pločicu, a nakon drugog dodira povlačiti prst.

### Povlačenje i ispuštanje

Povucite ikonu, kao što je datoteka, mapa, prozor ili ikona programa, i dignite prst sa zone lijevog gumba.
Možete i dvaput brzo dodirnuti ikonu, a nakon drugog dodira povlačiti prst do željenog mjesta i podići prst s dodirne pločice.

### Pomicanje

Za okomito pomicanje aktivnog prozora povlačite dva prsta gore-dolje po dodirnoj pločici.
Za vodoravno pomicanje aktivnog prozora povlačite dva prsta s jedne strane na drugu po dodirnoj pločici.

### Natrag ili naprijed bez pomicanja pokazivača

U softveru koji podržava funkciju natrag/naprijed, kao što je web-preglednik, postavite tri prsta na dodirnu pločicu i povlačite ih s jedne na drugu stranu kako biste izvršili funkciju natrag/naprijed bez pomicanja pokazivača.

### Povećavanje ili smanjivanje

U nekim softverskim programima, kao što je preglednik fotografija, za povećavanje/smanjivanje približite/udaljite dva prsta na dodirnoj pločici. Za povećanje spojene prste udaljite prema van, a za smanjenje prste približite jedan drugom.

### Okretanje

U nekim softverskim programima, kao što je preglednik fotografija, povlačite dva prsta u krug na dodirnoj pločici kako biste okretali sliku.
Povlačite dva prsta u smjeru suprotnom od kazaljke na satu za okretanje ulijevo, a za okretanje udesno povlačite prste u smjeru kazaljke na satu.
Napomena

- Funkcija višestrukog dodira (pomicanje, natrag/naprijed, povećanje/smanjivanje, okretanje) možda neće raditi, a to ovisi o softveru koji upotrebljavate te o postavkama dodirne pločice.

Savjet

- Za podrobnije informacije o uporabi dodirne pločice kliknite na (Start), Svi programi pa VAIO Control Center, a zatim pogledajte videozapis s uputama u programu VAIO Control Center.

Povezane teme
Omogućavanje/onemogućavanje dodirne pločice
Onemogućavanje funkcije dodira na dodirnoj pločici
Omogućavanje/onemogućavanje funkcije višestrukog dodira