Priručnik za VAIO Serije SVE1411/SVE1511/SVE1711

Zadatak

# Uporaba funkcije Više monitora

Funkcija Više monitora omogućuje raspodjelu dijelova radne površine na više zaslona.
Na primjer, ako je u utičnicu monitora priključen vanjski zaslon, zaslon računala i vanjski zaslon mogu raditi kao jedna jedinstvena radna površina.

1. Desnom tipkom miša kliknite na radnu površinu i odaberite Razlučivost zaslona.

1. Kliknite na padajući popis pored Više zaslona, odaberite Proširi ove zaslone, a zatim kliknite na U redu.

Mogućnosti se razlikuju ovisno o broju priključenih vanjskih zaslona.
Napomena

- Ako postavite različite boje na svaki zaslon, nemojte proširiti jedan prozor na više zaslona jer softver neće ispravno raditi.

- Vaš vanjski zaslon možda ne podržava funkciju Više monitora.

- Određeni softverski programi možda nisu kompatibilni s postavkama funkcije Više monitora.

- Visoka razlučivost zaslona i velika dubina boje možda se neće ispravno prikazivati. Postavite manje boja ili nižu razlučivost za svaki zaslon.

- Ne mijenjajte postavke zaslona kod uporabe softvera za videozapise/slike ili za reprodukciju DVD-ova jer to može prouzročiti neuspješnu reprodukciju/prikaz ili nestabilan rad sustava.
  Postavke zaslona promijenite nakon izlaska iz softvera za videozapise/slike.

Savjet

- Možete postaviti razlučivost zaslona za svaki zaslon koji upotrebljavate s funkcijom Više monitora.

Povezane teme
Promjena razlučivosti (veličine) slike zaslona
Odabir načina prikaza
Priključivanje televizora s HDMI utičnicom
Priključivanje vanjskog zaslona ili projektora